રિયાદ : સાઉદી અરબમાં કિંગ સલમાન અને ભારતનાં વડાપ્રધાન મોદીની મુલાકાત યોજાઇ હતી. ત્યાર બાદ સંયુક્ત નિવેનદમાં આતંકવાદ સહિત ગણા મુદ્દાઓને ગંભીરતા પુર્વક લેવામાં આવ્યા છે. બંન્ને દેશોની તરફથી સંયુક્ત નિવેદનમાં સ્પષ્ટ રીતે તમામ દેશોને અપીલ કરવામાં આવી કે તેઓ એકબીજાની વિરુદ્ધ આતંકવાદનાં હથિયારનો ઉપયોગ સદંતર બંધ કરે. બંન્ને દેશોએ સંયુક્ત નિવેદનમાં દ્વિપક્ષીય સ્તર પર ભારત અને સાઉદી અરબની વચ્ચે આતંકવાદની વિરુદ્ધ લડાઇમાં આંતરિક સહયોગને વધારે મજબુત કરવાની વાત થઇ હતી.